Жыхары і госці горада, якія ў гэты святочны дзень наведалі замак, змаглі стаць сведкамі і ўдзельнікамі рэканструкцыі яркіх гістарычных падзей, паглядзець на майстэрства конных рыцараў і баі пешых, бліжэй пазнаёміцца з сярэднявечнымі мастацтвамі, акунуцца ў атмасферу сярэднявечча. У пешых турнірах удзельнічалі рыцары з клубаў гістарычнай рэканструкцыі Беларусі і Расіі, конныя прадстаўленні і шоу паказвалі гледачам удзельнікі мінскага конна-гістарычнага клуба “Залатая шпора”, свае забавы для наведвальнікаў замка ладзілі і рэканструктары з клуба “Шатландская пяхота” (Маладзечна)… Але аб усім па парадку…